తెలంగాణలో మహిళా తహసీల్దార్ దారుణహత్య WATCH LIVE TV
మహిళలు మగాడిని గ్యాంగ్ రేప్ చేస్తేనే సమానత్వం.. నోరుజారిన సినీ రచయిత
‘‘భర్తలు.. భార్యలను మోసం చేయడానికి కారణం మరో మహిళే. వారి వల్లే సంసారాలు కూలిపోతున్నాయి’’ అంటూ ఆ సినీ రచయిత చేసిన వ్యాఖ్యలపై పెద్ద దుమారమే రేగుతోంది.
Samayam Telugu | Updated:
Nov 1, 2019, 05:47PM IST
పాకిస్థాన్‌ సినీ రచయిత ఖాలీల్ ఉర్ రెహ్మాన్ కమర్ చేసిన వివాదాస్పద వ్యాఖ్యలు సోషల్ మీడియాలో వైరల్‌గా మారాయి. ఇటీవల ఆయన రచించిన ‘మేరా పాస్ తుమ్ హో’ డ్రామా గురించి ఓ యూట్యూబ్ చానల్‌తో మాట్లాడారు. తన కథలో మహిళలు తమ బాస్‌తో అక్రమ సంబంధం పెట్టుకుని.. భర్తలను ఎలా మోసం చేస్తారనేది చెప్పానని తెలిపారు.
ఈ సందర్భంగా ఆయన లింగ సమానత్వం (Gender equality) గురించి మాట్లాడుతూ.. ‘‘పాకిస్థాన్‌లో నాకంటే గొప్ప స్త్రీవాదిని మీరు ఎక్కడ చూడలేరు. మహిళలకు సమాన హక్కులు ఉండాలని కోరుకొనేవాడిలో నేనూ ఒకడిని. ఎవరైనా నన్ను స్త్రీల సమానత్వం గురించి ప్రశ్నిస్తే.. ఒకటే అడుగుతా. మీరు ఒక మహిళను ఐదుగురు కిడ్నాప్ చేసిన వార్త ఎప్పుడైనా విన్నారా? అని ప్రశ్నిస్తా. ఇందుకు వారు అవును అని సమాధానం చెబుతారు. ఆ వెంటనే నేను మహిళలు మగాడిని కిడ్నాప్ చేసే వార్త విన్నారా అని అడుగుతా’’ అని అన్నారు.